**Tatz László**

(Máriapócs, 1888 ‑ 1931)

Festő. A budapesti Képzőművészeti Főiskolán Balló Ede, Párizsban, az École de la Chaumiere-ben Lucien Simon és Ménard René tanítványa volt. Portréival és egész alakos képeivel az 1910-es években több díjat is nyert. Három alkalommal is dolgozott Benczúr mesteriskolájában. A 20-as évektől kezdve szinte az egész világot bejárta, volt Hollandiában, Rómában, Amerikában és a Távol-Keleten is. Éveken keresztül vett részt a szolnoki művésztelep munkájában. A Magyar Nemzeti Galériában két képe található.